Nabaväät
Nabaväät ehk nabanöör (ladina keeles funiculus umbilicalis) on nöörjas koeväät, mis koosneb suurte veresoonte kogumist (nabaarterid ja nabaveen) ja ühendab loodet ja platsentat ehk emakooki vereringe kaudu. Nabanööri kaudu metaboliseeruvad üsasse loote arenguks vajalikud põhibioelemendid, vitamiinid, toitained, hapnik jpm. Nabaväädi kaudu omandatud ained võimaldavad loote üsaväliseks eluks vajalike füsioloogilis-anatoomiliste funktsioonide ning toitumis-, hingamis-, sisenõristus- ja erituselundite jpt arengu.